Agger Tange
Store norske leksikon,Geografi,Verdens geografi,Europa,Danmarks geografi
Agger Tange er en sandtange i Danmark, mellom Limfjorden og Vesterhavet, 10 kilometer lang og 3 kilometer bred. Den ble dannet omkring år 1100, før denne tiden var passasjen mellom Limfjorden og Vesterhavet åpen.
Tangen ble flere ganger på 1700- og 1800-tallet gjennombrutt av stormflod. Etter en slik stormflod i 1862 ble Thyborøn Kanal dannet, som senere ble sikret med forbygninger. Thyborøn havn ble anlagt i årene 1915–1918. Agger Tange beskyttes i dag av store forbygninger og diker etter nederlandsk mønster, og er en del av Natura 2000 sammen med Krik Vig, et prosjekt mellom EU og medlemslandene med formål å bevare naturen. Les mer i Store norske leksikon Danmarks geografi Aggerkanalen